

# Agencija Republike Slovenije

**za javnopravne evidence in storitve**

**Z AJPES ENOSTAVNO IN HITRO NA POT**

**VARNEGA PODJETNIŠTVA**

Spoštovani,

v **3. evropskem tednu podjetništva** − od **3. do 7. oktobra 2011 −** vas vabimo **na izpostave AJPES**. Namen evropskega tedna podjetništva je:

* opozoriti na podjetništvo in pritegniti ljudi, predvsem mlade, v poklic podjetnika;
* seznaniti mikro, mala in srednja podjetja z možnostmi podpore, ki jo ponujajo EU ter nacionalni, regionalni in lokalni organi;
* dati priznanje podjetnikom za njihov prispevek k evropski blaginji, zaposlovanju, inovativnosti in konkurenčnosti.

Obiskovalcem bomo predstavili:

* **Kako na točki VEM AJPES registrirati s. p.?**

Izpostave AJPES so točke VEM in hkrati registrski organ, ki odloča o vpisu s. p. v Poslovni register Slovenije (PRS). Na točki VEM AJPES dobite vse informacije in storitve v zvezi z registracijo s. p. (vpisom s. p. v PRS, vpisom sprememb podatkov o s. p. v PRS in izbrisom s. p. iz PRS) ter oddaste prijavo davčnih podatkov, prijavo v obvezna socialna zavarovanja, prijavo prostega delovnega mesta in vlogo za izdajo obrtnega dovoljenja. Registracija s. p. in ostale navedene storitve so brezplačne.

* **Katere storitve v zvezi z ustanovitvijo d. o. o. opravlja za vas točka VEM AJPES?**

Na točki VEM AJPES lahko vložite: predlog za vpis d. o. o. v Sodni register, predlog za vpis nameravane firme, predlog za spremembo podatkov o d. o. o., lahko tudi predlog za ustanovitev podružnice ali poslovne enote, predlog za spremembo podatkov o podružnicah in poslovnih enotah ter predlog za izbris podružnic in poslovnih enot. Oddaste lahko tudi prijavo davčnih podatkov, prijavo v obvezna socialna zavarovanja, prijavo potreb po delavcih in vlogo za izdajo obrtnega dovoljenja. Ustanovitev enostavne d. o. o. in ostale navedene storitve so brezplačne.

* **Kako se lahko zavarujete pred plačilno nedisciplino z bonitetno oceno slovenskih podjetij – AJPES S. BON?**

Z bonitetnimi ocenami AJPES S. BON napovedujemo verjetnost za nastanek dogodka neplačila v letu 2011 za posamezno podjetje. Priporočamo vam, da jih uporabite za preverjanje plačilne sposobnosti svojih kupcev, ponudnikov v postopkih javnih naročil in drugih poslovnih partnerjev, s katerimi že poslujete ali nameravate varno in odgovorno poslovati v prihodnje.

* **Kako poravnate svoje obveznosti z udeležbo v večstranskem pobotu e-POBOT AJPES?**

AJPES s pobotanjem terjatev in obveznosti poslovnim subjektom enkrat mesečno zagotavlja hiter, varen, preprost, učinkovit in poceni način poravnave medsebojnih zapadlih obveznosti. Z uveljavitvijo Zakona o preprečevanju zamud pri plačilih je AJPES pridobil pristojnost za izvajanje obveznega večstranskega pobota, s katerim želi zakonodajalec, skupaj z drugimi ukrepi, izboljšati plačilno disciplino.

* **Kako s spletnimi storitvami AJPES lahko izboljšate vaše poslovanje?**

Predstavili vam bomo spletne storitve AJPES, ki vam omogočajo vpogled v podatke o poslovnih subjektih, vpisanih v PRS (ePRS), vpogled v javno objavljena letna poročila poslovnih subjektov (JOLP), vpogled v podatke o več kot 22 milijonih poslovnih subjektov, ki imajo sedež v državah članicah evropske mreže poslovnih registrov (EBR), vpogled v podatke in dokumente, nastale v postopku vpisa v sodni register, ter objave o postopkih zaradi insolventnosti (eObjave); preverite lahko tudi, ali je premičnina, ki vas zanima, zastavljena ali zarubljena (eRZPP). Na naših spletnih straneh lahko pridobite podatek o transakcijskih računih poslovnih subjektov (eRTR) in novost, Register menic, protestiranih zaradi neplačila (eRPM), kjer pridobite podatke o napravljenih protestih menic zaradi neplačila, če so menice izdali gospodarski subjekti.

**Na ta in še druga vprašanja vam bodo v evropskem tednu podjetništva od 3. do 7. oktobra 2011 odgovarjale izpostave AJPES med uradnimi urami, v obliki individualnega svetovanja ali na predavanjih.**

**Uradne ure:**

|  |  |  |
| --- | --- | --- |
| **Dan** | **Dopoldan** | **Popoldan** |
| ponedeljek | od 8. do 12. ure | od 13. do 15. ure |
| torek | od 8. do 13. ure |  - |
| sreda | od 8. do 12. ure | od 13. do 17. ure |
| četrtek | od 8. do 13. ure |  - |
| petek in dan pred praznikom | od 8. do 13. ure |  - |

**Predavanja:**

|  |  |
| --- | --- |
| **Kraj dogodka in kontaktni podatki** | **Termin predavanj** |
| **Izpostava AJPES Ljubljana,** Cesta v Kleče 12, 1000 Ljubljana(sejna soba izpostave v 3. nadstropju)Kontaktna oseba: Tomaž Žganjar, Darja Eterovič Telefon: 01 583-33-01, 01 583-33-02, 01 583-33-03 | 3. oktober 2011 ob 11. uri in 5. oktober 2011 ob 15.30 |
| **Izpostava AJPES Kranj,** Slovenski trg 2, 4000 Kranj Kontaktna oseba: Zdenka KajdižTelefon: 04 281-09-58 | 4. oktober 2011 ob 10. uri |
| **Izpostava AJPES Nova Gorica,** Trg Edvarda Kardelja 1, 5000 Nova Gorica (II. nadstropje)Kontaktna oseba: Mara Kos MaverTelefon: 05 338-62-00  | 6. oktober 2011 ob 10. uri |

Zaradi zagotovitve ustrezne organizacije je zaželena predhodna rezervacija termina.

Več o vsebini predavanj si lahko preberete na [www.ajpes.si](http://www.ajpes.si) !

Vljudno vabljeni!

|  |  |
| --- | --- |
| Zdenka Kajdiž,vodja izpostave AJPES Kranj | mag. Romana Logar, l. r.direktorica AJPES |

AJPES, Tržaška cesta 16, 1000 Ljubljana

www.ajpes.si, tel.št. 01 4774 100, faks 01 4259 770